cyanic-selkie/wikianc huggingface dataset:
Bill Ramsey (Sänger)
De Bill Ramsey, eigentlich William McCreery Ramsey gebuer de 17. Abrëll 1931 zu Cincinnati am Ohio a gestuerwen den 2. Juli 2021 zu Hamburg, war en däitsch-amerikaneschen Jazz- a Schlagersänger a Schauspiller.
En ass an Däitschland komm wéi e bei der United States Air Force Déngscht an deem Land huet misse leeschten.
Bekannt gouf hie mat senge Schlageren. Dat huet ugefaangen 1959 mat Wumba, Tumba, Schokoladeneisverkäufer, enger Coversioun vum Sheb Wooley sengem geckege Lidd Purple People Eater, dat 1958 an der Billboard Pop-Hitparad sechs Wochen op der éischter Plaz war. Am bekanntsten ass awer wuel säi Pigalle (Die große Mausefalle), dat 1961 fir dräi Wochen op Nummer eent an den däitschen Charts stoung, a fir ganzer 15 Wochen an den Top 50 ze fanne war.
Colchester United FC
Colchester United FC (Spëtznimm The U's an The Oysters) ass en englesche Foussballveräin zu Colchester am Essex. Déi 1. Härenekipp spillt an der Saison 2008/09 an der Football League One, der drëtthéchster Spillklass am englesche Liga System, dest nodeem si 2007/08 aus dem Football League Championship ofgestige sinn. De Veräi spillt seng Heemspiller am Layer Road Stadion.
De Veräi gouf 1937 gegrënnt. Um Enn vun der Saison 2006/07 ware si op der 10. Plaz am Football League Championship, wat déi bescht Positioun ass déi se an hirer Geschicht erreecht hunn.
Um Spaweck
Offiziell Websäit vu Colchester United FC
Sëll
Sëll ass eng Uertschaft am Kanton Réiden an Haaptuert vun der Gemeng Sëll.
Reckeng op der Mess
Reckeng op der Mess ass eng Uertschaft am Kanton Esch-Uelzecht an den Haaptuert vun der Gemeng Reckeng op der Mess.
Geographie
Reckeng op der Mess ass den Haaptuert vun der Gemeng mam selwechten Numm a läit am Süde vum Land am Kanton Esch-Uelzecht. Duerch Reckeng fléisst d'Mess.
Nieft Reckeng sinn déi aner Dierfer vun der Gemeng Éileng, Riedgen, Lampech, Piisseng a Wickreng.
Demographie
Mat 825 Awunner (Stand: 8. Dezember 2010), dat si ronn 38 % vun der Gesamtbevëlkerung, ass Reckeng d'Uertschaft mat de meeschten Awunner an der Gemeng.
Mirek Topolánek
De Mirek Topolánek ˈmɪrɛk ˈtɔpɔlaːnɛk, gebuer de 15. Mee 1956 zu Vsetín, ass en tschechesche Politiker (ODS). Hie war vum September 2006 bis de Mee 2009 Ministerpresident vu sengem Land.
Den Topolánek huet Maschinnebau op der Technescher Universität zu Brno studéiert an no sengem Ofschloss, Enn vun den 1970er Joren, als Ingenieur am Kuel-Beräich geschafft. Zanter 1989 engagéiert hie sech politesch; fir d'éischt op lokalem Plang, zanter 1996 als Deputéierte vum tschechesche Senat. Hie gouf 2002 Vizepresident vum Senat an, als Nofollger vum Václav Klaus, President vun der Partei ODS. Dës krut bei de Parlamentswalen am Juli 2006 déi meescht Stëmmen, mä d'Stëmmeverdeelung am Parlament war sou, datt praktesch nëmmen eng ganz knapps Majoritéit, wann iwwerhaapt, fir d'Koalitiounsregierung dobäi erauskoum. D'Regierung konnt sech e puer Joer halen, ass awer am Mäerz 2009 iwwer e Mësstrauensvote gefall.
Joseph Clark
Den Joseph Clark och nach als Joseph Clark, ROI bekannt, gebuer 1834 bei Dorchester am Dorset a gestuerwen 1926, war en englesche Moler.
De Clark huet Molerei zu London beim J.M. Leigh (*1808 †1860) geléiert, dee selwer e Schüler vum William Etty war (*1787 †1849). De Clarke huet vill Familljenzeenen, haaptsächlech mat Kanner, gemoolt, awer och Bibelzeenen.
Mat 23 Joer huet hie fir d'éischt seng Molereien an der Royal Academy ausgestallt an, mat Ausnam vun zwee Joer, huet hien iwwer 47 Joer duerno ëmmer do seng Biller presentéiert.
Wéi bei ville viktorianesche Moler kommen am Clark sengen Tableauen Zeene vu gutt situéierte Famillje fir oder, z. B., Chrëschtfeieren a Famillen. Dovun ass ee vun de bekanntsten Tableauen, A Christmas Dole, deen 1889 ënner der N° 444 fir d'éischt an der Royal Academy ausgestallt gouf.
De Clark huet 1876 zu Philadelphia e Gielche krut fir seng Biller The Sick Child an The Nest. D'Chantrey Bequest huet zwee vu senge Biller kaaft: 1877 Early Promise an 1885 A Mothers Darling
Ausstellungen
Tableaue vum Clark sinn am Musée zu Sheffield ze gesinn.
Kuckt och
Lëscht vu Moler (ausser Lëtzebuerg)
Canton de Rougemont
De Canton de Rougemont ass eng fréier franséisch administrativ Andeelung am Arrondissement Besançon, Departement Doubs an der Regioun Bourgogne-Franche-Comté.
Steampunk
De Steampunk ass eng gréisstendeels literaresch Gattung, an där eng dystopesch, dacks am viktorianeschen Zäitalter ugesidelt, kontrafaktesch oder virtuell Geschicht beschriwwe gëtt. Steampunk gëtt als eng Variant vun der Science-Fiction bezeechent an zielt allgemeng zur Kategorie vun den Alternativweltgeschichten. Méi nei Steampunkwierker ginn als Antithes zum Cyberpunk betruecht.
An der fiktiver Welt vum Steampunk huet d'Dampkraaft eng grouss Bedeitung, wéi an der richteger Geschicht. Net nëmmen Zich gi mat Dampmaschinne bedriwwen, mä och Computeren, Raumschëffer, Fligeren an aner fantastesch Maschinnen aus Koffer, Messeng oder Holz. Elektrizitéit gëtt dacks dofir benotzt, fir Mënschen ze heelen oder ze veränneren. Allgemeng huet d'Technik déi Méiglechkeeten, déi an der Mëtt vum 20. Joerhonnert vun der Atomkraaft erwaart goufen. An e puer Wierker vum Steampunk funktionéieren och Magie, Satanismus oder Geeschterbeschwierungen.
De Begrëff selwer gouf warscheinlech fir d'éischt vum K. W. Jeter benotzt, wéi hien en Enn vun den 1980er Joren an engem Bréif un de Locus Magazine als Genrebezeechnung virgeschloen huet.
Jan Fischer
De Jan Fischer, gebuer den 2. Januar 1951 zu Prag, ass en héije Regierungsbeamten an Tschechien. Vum dem 8. Mee 2009 bis den 13. Juni 2010 war hie Ministerpresident ad interim vu sengem Land, nodeem de Mirek Topolánek no engem Mësstrauensvote huet missen zerécktrieden.
De Fischer ass Ekonomist a Statistiker. Vum Abrëll 2003 bis zu senger Ernennung als Ministrerpresident war hien den Direkter vum tschechesche statisteschen Amt.
Paul VI. (Poopst)
De Poopst Paul VI., gebuer de 26. September 1897 zu Concesio bei Brescia als Giovanni Battista Enrico Antonio Maria Montini, a gestuerwen de 6. August 1978 a senger Summerresidenz Castel Gandolfo, war vun 1963 bis 1978, no der kierchlecher Opzielung, deen 262. Poopst vun der réimesch-kathoulescher Kierchegeschicht. Wéinst der Ëmsetzung vun den Decisioune gëllt hien als de Poopst vum Zweete Vatikanesche Konzil.
Liewenslaf
Den Giovanni Battista (Giambattista) Montini war de Jong vun engem Zeitungsediteur a Politiker. Säi Studium huet hien zu Mailand an zu Roum absolvéiert, an als Dokter vun der Theologie a vum Droit ofgeschloss.
Nodeem hie kuerzzäiteg an enger Par gewierkt hat, huet hien zu Roum d'peepstlech Diplomateschoul besicht. Vun 1922 bis 1954 huet hien, ofgesi vun engem kuerzen Openthalt an der Nuntiatur vu Warschau, am vatikanesche Staatssekretariat geschafft. Niewebäi war hie vun 1925 bis 1933 Generalassistent vum kathouleschen italieenesche Studenteverband (FUCI). Vun 1937 u war hien als Substitut en enke Mataarbechter vum Staatssekretär Pacelli, dem spéidere Poopst Pius XII.. Nodeem de Pius XII. 1952 de Montini zum Pro-Staatssekretär (ouni Bëschofs- a Kardinolsrang) ernannt hat, huet hien en zwee Joer méi spéit als Äerzbëschof op Mailand geschéckt. De Montini huet sech do mat senger ganzer Kraaft an den Déngscht vun der norditalieenescher Metropol gesat. Seng Haaptsuerg huet der Aarbechterwelt an dem Bau vun neie Kierche gegollt, woufir e säi ganzt Privatverméige geaffert huet.
De Kardinolshutt krut hien de 15. Dezember 1958 vum Johannes XXIII. mat der Titelkierch Santi Silvestro e Martino ai Monti.
Pontifikat
Den 3. Juni 1963, nom Doud vum Johannes XXIII., huet den 19. Juni de Konklav ugefaangen. Schonn den 21. Juni, am 5. Walgang, gouf de Montini mat 60 vun 80 Stëmmen zum Poopst gewielt an en huet den Numm „Paul VI.“ ugeholl. D'Intronisatioun war den 30. Juni op der Péitersplaz. 1964 huet hien d'Tiara ofgedoen, a se nëmme méi a sengem perséinleche Wope gefouert.
De 27. November 1970, den zweeten Dag vu senger leschter Auslandsrees duerch Asien an Ozeanien, ass de Paul VI. an der philippinnescher Haaptstad Manila nëmme knapps engem Attentat entgaangen. E kolumbianesche Moler, deen als Geeschtleche verkleet war, ass mat engem Messer op de Poopst lassgaangen. Dee konnt awer vum spéideren amerikaneschen Äerzbëschof Paul Marcinkus gerett ginn. Den Attentäter gouf duerno an eng psychiatresch Klinick ageliwwert.
De Paul VI. hat weeder d'Popularitéit vu sengem Virgänger nach de Charisma vu sengem Nofollger. Geschwächt duerch den Alter an d'Krankheet huet hien, besonnesch zum Schluss vu sengem Pontifikat, ëmmer méi hëllefsbedierfteg gewierkt. Wann een awer zeréckkuckt, da mierkt een ëmmer méi, datt hien duerch de Verzicht vun traditionelle Statussymboler (Baldachin, Pfauenwedel, Trounassistenten, Nobelgard) grad wéi duerch säi Respekt vum Mënsch a senge Problemer, zu de modernste Peepst vum 20. Joerhonnert zielt. Hien huet vill Reformen agefouert, ouni vill dovun ze schwätzen. Sou huet hien z. B. 1965 duerch e kuerze Saz am Text vun der Reform vum Hellegen Offizium den Index vun de verbuedene Bicher (Index Librorum Prohibitorum), deen iwwer 400 Joer bestanen hat, ofgeschaaft.
De Paul VI. huet dat Zweet Vatikanescht Konzil, dat vu sengem Virgänger Johannes XXIII. aberuff gouf, zu Enn gefouert. Hien huet eng Rei vu Reformen, déi an dësem Konzil decidéiert goufen, duerchgezunn. Mat senger Enzyklika Populorum Progressio (1967) an der Apostoulescher Schrëft Octogesima Adveniens (1971) huet hien e wichtege Bäitrag fir d'Weiderentwécklung vun der kathoulescher Sozialléier geleescht.
D'Apostoulesch Schrëften Marialis Cultus (1974) an Evangelii Nuntiandi (1975, no der Bëschofssynod) hunn aktuell theologesch Entwécklungen opgegraff, a waren Ausdrock vun engem méi moderne Versteesdemech vun der Muttergottesveréierung.
Bis haut nach an der Ëffentlechkeet ëmstridden ass d'Enzyklika Humanae Vitae, an där de Paul VI. déi kënschtlech Methode vun der Contraceptioun verurteelt.
Eng Novitéit waren dem Paul VI. seng Pilgerreesen. Wéi hien de 4. Dezember 1963, beim Ofschloss vun der zweeter Sëtzungsperiod vum 2. Vatikanesche Konzil, ugekënnegt huet datt hie vum 4. bis de 6. Januar 1964 eng Rees an d'Hellegt Land géif maachen, war dat eng Sensatioun well zanter 150 Joer kee Poopst méi d'italieenesch Grenzen iwwerschratt hat. Et sollt déi éischt Pilgerrees iwwerhaapt sinn, déi jee e Poopst an d'Hellegt Land ënnerholl huet; nach dozou zu enger Zäit, wou dësen Territoire politesch staark ëmstridden a geféierlech war. Ausserdeem huet et als onméiglech geschéngt, d'Preparatiounen an nëmme véier Wochen z'erleedegen. D'Rees an Israel an a Jordanien ass awer an der ganzer Welt gutt ukomm. Zu Jerusalem koum hie mam Patriarch Athenagoras vu Konstantinopel zesummen, wat dozou gefouert huet datt 1965 d'géigesäiteg Exkommunikatioun tëscht de Patriarchate vu Konstantiopel a Roum opgehuewe gouf. Duerch dës Rees huet d'kathoulesch Kierch de Staat Israel faktesch akzeptéiert. Et sollt den Optakt si vu villen Auslandsreese vum Paul VI. a senge Nofollger.
An dem Paul VI. säi Pontifikat ass och eng virsiichteg diplomatesch Ëffnung géintiwwer de kommunistesche Staate gefall. D'Zil vum Poopst war et, dee schwéiere Stand vun der kathoulescher Kierch am Ostblock z'erliichteren.
D'Reforme vum Paul VI., besonnesch d'Liturgiereform nom Zweete Vatikanesche Konzil, hunn dozou gefouert, datt déi quantitativ onbedeitend traditionalistesch Beweegung am Ëmfeld vum Äerzbëschof Marcel Lefèbvre, mat zirka 120.000 Adepten, sech vum Vatikan ofgespléckt huet.
Enzykliken
Déi fënnef grouss Enzykliken stinn thematesch all a Relatioun mat dem II. Vatikanesche Konzil a verdäitliechen déi aktuell Aspekter vun der Glawens- und Ethikléier méi detailléiert wéi dat an de Konzilsdokumente méiglich war. De Poopst huet duerno nach aner Apostoulesch Schrëfte publizéiert: Octogesima Adveniens zur katholescher Sozialléier (1971), Gaudete in Domino an Evangelii Nuntiandi am Hellege Joer 1975.
Verschiddenes
De Poopst Paul VI. huet mam Albino Luciani (1973), Karol Wojtyla (1967) a Joseph Ratzinger (1977) déi dräi Bëscheef an de Kardinolsrang erhuewen, déi seng direkt Nofollger sollte ginn. De Paul VI. selwer, wéi och seng sechs Virgänger aus dem 20. Joerhonnert, war vu sengem direkte Virgänger zum Kardinol ernannt ginn.
Suzanne Valadon
D'Suzanne Valadon, eigentlech Marie-Clémentine Valadon, gebuer den 23. September 1865 zu Bessines-sur-Gartempe, Haute-Vienne, a gestuerwen de 7. Abrëll 1938 zu Paräis, war eng franséisch Molerin an d'Mamm vum Moler Maurice Utrillo.
Marie Curie
Hiert Liewen
Si huet sech 1865 mam Pierre Curie bestuet, a krut zwee Meedercher, d'Irène an d'Ève.
14. Abrëll
De '''14. Abrëll''' ass den 104. Dag (105. am Schaltjoer) vum Joer am Gregorianesche Kalenner.
Marie Curie
Hiert Liewen
Am Joer 1896 hunn déi zwee e Phenomeen erfuerscht, deen den Henri Becquerel entdeckt hat. Et war eng Stralung, déi d'Schwéiermetall Uran vu sech ginn huet. 1898 hu si nach aner Substanze fonnt déi déi selwecht Stralung haten. Si goufen der Stralung den Numm Radioaktivitéit. Am selwechte Joer hu si déi radioaktiv Elementer Polonium a Radium entdeckt.
1903 hunn d'Marie an de Pierre, zesumme mam Antoine Henri Becquerel, den Nobelpräis an der Physik kritt.
Nom Doud vun hirem Mann 1906 huet d'Marie him säi Posten als Professer op der Sorbonne iwwerholl a war domat déi éischt Fra mat sou enger Positioun. Si krut 1911 den Nobelpräis an der Chimie.
1934 ass d'Marie u Leukemie gestuerwen, aller Warscheinlechkeet no duerch d'Follge vun hirer joerzéngtelaanger Aarbecht mat radioaktiver Stralung.
No hir genannt
Fir un d'Marie Curie z'erënneren sinn zu Lëtzebuerg e puer Stroossen no hir benannt:
Southend United FC
Um Spaweck
Offiziell Websäit vu Southend United FC
Agora (Homonymie)
Agora steet fir:
Christian Fechner
De Christian Fechner, gebuer de 25. Juli 1944 zu Agen am franséischen Departement Lot-et-Garonne, a gestuerwen de 25. November 2008 zu Paräis, war e franséische Filmproduzent, Dréibuchauteur a Filmregisseur.
Hien hat virun allem an den 1970er an 1980er Jore grousse Succès mat Kaméidisfilmer, an deenen ë. a. de Pierre Richard, de Louis de Funès oder Les Charlots matgespillt hunn.
Canton de Roulans
De Canton de Roulans ass eng fréier franséisch administrativ Andeelung am Arrondissement Besançon, Departement Doubs an der Regioun Bourgogne-Franche-Comté.
Marie-Christine Barrault
D'Marie-Christine Barrault, gebuer den 21. Mäerz 1944 zu Paräis, ass eng franséisch Schauspillerin.
Bedeitend Filmer an deene si matgespillt huet, sinn: Ma nuit chez Maud (1969) vum Éric Rohmer, Een vrouw tussen hond en wolf (1979) vum André Delvaux, Stardust Memories (1980) vum Woody Allen an Un amour de Swann (1984) vum Volker Schlöndorff.
Si war vun 1990 bis zu deem sengem Doud am Joer 2000 mam Filmregisseur Roger Vadim bestuet.
Spiller vun de klenge Länner 1993
Déi fënneft Spiller vun de klenge Länner goufen 1993 op Malta ausgedroen.
Romanik
D'Romanik ass eng Stilepoch vum Mëttelalter an Europa. Den Numm kënnt vu romanesque, sou gouf dëse Stil vun ëm 1820 u bezeechent als Uleenung u réimesch, well verschiiden Elementer och schonn an der réimescher Architektur ze fanne waren. Se dauert vun ongeféier 1000 bis ongeféier 1200. D'Stilepoch déi duerno koum ass d'Gotik.
Naturschutzgebitt Fënsterdall
Fënsterdall ass nieft engem Lieu-dit och en Naturschutzgebitt an der Gemeng Helperknapp. Tëscht dem Fënsterdall, Gréiweknapp an Openthalt läit e Fiichtgebitt mat engem Torfmouer, wouvun 1,69 ha mat enger 9,16 ha grousser Pufferzon zanter dem 18. Februar 1987 ënner Naturschutz stinn.
D'Naturschutzgebitt Fënsterdall, zesumme mam Telpeschholz, gëllen als déi zwee éischt Naturschutzgebidder zu Lëtzebuerg.
Osnabrück
Osnabrück ass eng däitsch Universitéitsstad.
Passau
Passau ass eng däitsch Universitéitsstad a Bayern op der Grenz mat Éisträich. Zu Passau fléissen den Inn an d'Ilz an d'Donau.
Naturschutzgebitt Stréissel
Stréissel ass en Naturschutzgebitt an der Gemeng Beetebuerg. An direkter Noperschaft zu der Uertschaft laanscht d'Uelzecht erstreckt sech e Fiichtgebitt, wouvu 35,62 ha zanter dem 8. Mee 1999 ënner Naturschutz stinn.
Am Kader vun der EU-Vulleschutzdirectiv (79/409/CEE) gehéiert d'Reserv zesumme mat fënnef anere Reserve mat 1040 ha gläichzäiteg zum europäeschen Natura 2000 Netz vu schützenswäerte Gebidder.
Verwëllef
Verwëllef ass den ieweschten Deel vun engem Raum, dee mat Steng, Zillen oder a leschter Zäit aus Bëtong gebaut ass. Dat eigentlecht Verwëllef ass dobäi deen Deel vum Plaffong, deen aus Steng a Form vu Käiler zesummegesat ass, an de Raum zum Deel oder ganz iwwerspaant.
Reinhard Mohn
De Reinhard Mohn, gebuer den 29. Juni 1921 zu Gütersloh a gestuerwen den 3. Oktober 2009 zu Steinhagen, war en däitschen Entreprener.
De Reinhard Mohn war vun 1947 bis 1981 a 5. Generatioun Direkter vun der Presidence vu Bertelsmann, dat en an där Zäit vun engem mëttelse Verlag zu engem vun deene gréisste Mediekonzerner op der Welt ausgebaut huet, zu deem z. B. (zu 90 %) d'RTL Group, d'Verlagsgrupp Random House, Arvato, d'Direct Group Bertelsmann mat de Bicher-clibb an den Zeitungsverlag Gruner + Jahr gehéieren. 1981 gouf e President vum Opsiichtsrot vun der Bertelsmann AG an 2000 President vun der Bertelsmann Stiftung.
Trierweiler
Am Mee 2004 hat d'Gemeng 3.508 Awunner.
Departement Hérault
D'Departement Hérault ass e franséischt Departement an der Regioun Occitanie dat säin Numm vum Küstestroum Hérault hierhuet. D'Departement läit am Süde vu Frankräich a seng Haaptstad ass Montpellier.
Wilhelm vu Lëtzebuerg
De Wilhelm vu Lëtzebuerg, gebuer 1070, gestuerwen 1129, war Grof vu Lëtzebuerg vun 1096 bis 1129 nom Doud vu sengem Brudder Heinrich III.. De Wilhelm war de Fils vum Konrad I. a vum Clémence vu Poitiers.
Grad wéi säi Papp hat de Wilhelm och ëmmer Streidereie mam Äerzbëschof Bruno vun Tréier. Dësen huet 1121 de Kierchebann iwwer de Wilhelm verhaang.
De Wilhelm ass ëm 1105 mat der Mathilde vun Northeim, Duechter vum Kuno, Grof vu Beichlingen, bestuet ginn. Si haten 3 Kanner:
Canton d'Andrésy
De Canton d'Andrésy ass eng fréier franséisch administrativ Andeelung am Arrondissement Saint-Germain-en-Laye, am Departement Yvelines an der Regioun Île-de-France.
Albert Fish
Den Albert Fish, gebuer als Hamilton Fish den 19. Mee 1870 zu Washington D. C. an higeriicht de 16. Januar 1936 am Sing Sing-Prisong bei New York City am US-Bundesstaat New York, war en amerikanesche Seriemäerder.
Am Fish senger Famill ware scho viru senger Gebuert siwe Fäll mat mentale Problemer bekannt, dovun zwéi Familljememberen, déi a psychiatreschen Etablissementer gestuerwe waren.
Duerno huet de Fish sech mat Usträicheraarbechten iwwer Waasser gehalen. Hien huet sech mat enger Fra bestuet, déi néng Joer méi jonk war wéi hien, a se hate sechs Kanner mateneen, ier seng Fra sech am Januar 1917 mat engem Kaschtgänger duerch d'Bascht gemaach huet.
No sengen eegenen Aussoen huet de Fish 1910 zu Wilmington am Delaware fir d'éischt Kéier e Mënsch ëmbruecht. Nodeem seng Fra hien am Stach gelooss hat, gouf hien ëmmer méi staark vu reliéisen Halluzinatioune gepackt. Säi Pendelen tëscht engem extreem entwéckelte Sado-Masochismus a senge reliéise Virstellunge vun Affer a Péng koum vun do un net méi un d'Halen.
Obwuel de Fish vu senger éischter Fra ni gescheet gouf, huet hie sech nach dräimol bestuet. Säi Geschlechtsliewe war eng Zort Geeschterbunn vu Perversitéiten. "Vu Gott" krut hien den Optrag fir sech sadistesch u Kanner ze vergoen. D'Zuel vu sengen Affer huet hie mat "ronn 400" uginn.
Mat der Zäit gouf de Fish aachtmol verhaft, a souz dacks am Prisong.
1928 koum et zum Fall, deen de Fish Joren drop op den elektresche Stull brénge sollt. De Fish huet sech als "Mr. Howard" an d'Vertraue vun der Famill Budd ageschlach, déi zu White Plains (New York) gewunnt huet. De Fish invitéiert dat 12 Joer aalt Grace op eng fingéiert Kannerparty, verschleeft d'Kand an en eidelt Landhaus a schluecht et. Dobäi kënnt et och zu Kannibalismus. Dee Fall wier kaum opgekläert ginn, wann de Fish net 1934, sechs Joer duerno, den Elteren e gräissleche Bréif geschriwwen hätt, fir deenen z'erzielen, datt hiert Kand dout wier, a genee ze beschreiwen, wéi dat gaange war. Duerch deen aussergewéinleche Bréifpabeier, deen de Fish benotzt hat, gouf hie gepëtzt.
Beim Verhéier huet hien der Police vun anere Muerde vun 1919, 1927 an 1934 erzielt.
1935, viru Geriicht huet de Fish plädéiert, hie wier krank am Kapp. Mä d'Volleksjury wollt dovun näischt wëssen, an huet en op den elektresche Stull geschéckt.
Beaumont
Beaumont ass en heefegen Toponym a franséischsproochege Länner.
Nobelpräis
Den Nobelpräis ass eng Auszeechnung déi vum schweedeschen Erfinder an Industriellen Alfred Nobel gestëft gouf, an zanter 1901 all Joer ausgedeelt gëtt.
A sengem Testament vun 1895 huet hie festgeluecht datt mat sengem Verméigen eng Stëftung sollt gegrënnt ginn, där hir Zënsen als Präis deene sollt zougedeelt ginn, déi am vergaangene Joer der Mënschheet de gréissten Notze bruecht hunn. D'Geld sollt zu fënnef gläichen Deeler op d'Gebidder Physik, Chimie, Physiologie oder Medezin, Literatur a fir Beméiunge fir de Fridden verdeelt ginn.
D'Nobelstëftung gouf den 29. Juni 1900 gegrënnt, véier Joer nom Doud vum Alfred Nobel an déi éischt Präisser sinn 1901 verdeelt ginn. Den Nobelpräis gëllt haut als déi héchst Auszeechnung an deene betraffenen Disziplinnen. D'Gewënner vum Nobelpräis ginn am Oktober proklaméiert a kréien hire Präis den 10. Dezember, dem Doudesdag vum Alfred Nobel, iwwerreecht. De Friddensnobelpräis gëtt zu Oslo iwwerreecht, all aner Präisser vum schweedesche Kinnek zu Stockholm.
Als Erënnerung un den Alfred Nobel huet déi Schweedesch Räichsbank 1968 fir hiren 300-järege Jubiläum e Präis an der Ekonomie gestëft. Dëse Präis gouf 1969 fir d'éischt verginn. E gëtt ëmmer zesumme mat den Nobelpräisser verginn, ass genee sou héich dotéiert an d'Präisdréier ginn no de selwechte Critèren erausgesicht. Doduerch gëtt en dacks als Nobelpräis fir d'Ekonomie bezeechent, obwuel dat ëmstridden ass.
Lëscht vun de belsche Waasserleef
Dës Lëscht vun de belsche Waasserleef ass en Deel vun de Referenztabellen.
Lëscht vun de spuenesche Groussstied
Dës Lëscht vun de spuenesche Groussstied ass en Deel vun de Referenztabellen.
Hei opgelëscht sinn all Stied mat méi wéi 200.000 Awunner an hir Awunnerzuel (Stand: 1. Januar 2010; Referenz INE).
Canton du Vésinet
De Canton du Vésinet ass eng fréier franséisch administrativ Andeelung am Arrondissement Saint-Germain-en-Laye, am Departement Yvelines an der Regioun Île-de-France.
Operatioun Charlotte Corday
D'Operatioun Charlotte Corday, och nach bekannt ënner dem Numm Attentat du Petit-Clamart, ass de Code-Numm vun enger Missioun vum Delta Commando vun der OAS déi vum Colonel Bastien-Thiry geleet gouf, an déi als Zil hat de Generol de Gaulle den 22. August 1962 zu Clamart, ëmzebréngen.
Steven Weinberg (Biolog)
De Steven Weinberg, gebuer den 22. Oktober 1946 zu Laren an der Provënz Nordholland, ass en hollännesche Biolog, Auteur a Fotograf, dee sech op d'Ënnerwaasserwelt an op d'Reese spezialiséiert huet. Hien ass Biologieprofesser op der Europäescher Schoul zu Lëtzebuerg.
Seng fotografesch Wierker goufen tëscht 1978 an 1985 op verschiddene Festivallen ausgezeechent (Festival de l'image sous-marine zu Antibes, Brest, Stroossbuerg, an Holland an a Spuenien).
Wann de Steven Weinberg net daucht, da reest en. Tëscht 2004 an 2007 ass en dem Längtegrad vu Greenwich tëscht de Shetland-Inselen a Ghana nogefuer. Vun 2007 bis 2011 huet hien eng Weltrees mat senger Renault 4CV gemaach. Bis 2008 hat hien an de Schoulvakanzen d'Streck Paräis-Peking gepackt. Den 11. Februar war hien zeréck zu Lëtzebuerg.
Bibliographie
De Steven Weinberg ass Auteur vun 28 Bicher, 37 wëssenschaftleche Publikatiounen a vu méi wéi 450 Artikelen an der franséischer, däitscher an hollännescher Fachpress (Le monde de la mer, Océanorama, Apnéa, Océans, Plongeurs international).
Canton de Vercel-Villedieu-le-Camp
De Canton de Vercel-Villedieu-le-Camp ass eng fréier franséisch administrativ Andeelung am Arrondissement Besançon, Departement Doubs an der Regioun Bourgogne-Franche-Comté.
15. Abrëll
De '''15. Abrëll''' ass den 105. Dag (106. am Schaltjoer) vum Joer am Gregorianesche Kalenner.
Sandweiler
Geographie
Sandweiler läit ronn 9 Kilometer ëstlech vun der Stad Lëtzebuerg ewech.
Geschicht
Sandweiler huet déizäit de Grofe vu Lëtzebuerg gehéiert, déi awer eng Parti vun der Uertschaft un d'Münsterabtei verschenkt haten, an eng aner Parti un d'Abtei vun de Prémontrés vu Verdun, déi hirersäits dësen Deel erëm méi spéit un d'Münsterabtei verlount huet, an ass aus där Zäit ënner den Nimm Sanvillari a Sanctumvillare bekannt.
Steven Weinberg (Physiker)
De Steven Weinberg, gebuer den 3. Mee 1933 zu New York a gestuerwen den 23. Juli 2021, ass en US-amerikanesche Physiker an Nobelpräisdréier (1979). Hien ass och fir säin Engagement fir den Atheismus bekannt.
Antigua a Barbuda
Antigua a Barbuda ass en Inselstaat an der Ostkaribik, den zu den Antillen gehéiert. Seng Haaptstad ass Saint John's.
De Staat besteet aus den zwou Haaptinselen Antigua a Barbuda, an e puer méi klengen Inselen.
Antigua a Barbuda ass Member vum Commonwealth a vun de Vereenten Natiounen
Staatsform
Antigua a Barbuda ass zanter 1981 eng Parlamentaresch Monarchie.
Sproochen
Englesch a Kreolesch.
Spiller vun de klenge Länner 1995
Déi sechst Spiller vun de klenge Länner goufen 1995 zu Lëtzebuerg ausgedroen.
Agora
Am antike Griicheland war d'Agora (αγορά) d'Versammlungsplaz vum Maart vun der Polis. D'Händler a Verkeefer op der Agora goufe Kapeloi genannt. D'Agora war en essentiellen Deel am Konzept vun der Polis an den Aristoteles ass souguer sou wäit gaangen, datt hien d'Barbaren onziviliséiert genannt huet, well si keng Agora haten.
D'Agora war den Zentrum vum soziale Liewen. Hei ass ee spazéiert an huet ënner Frënn philosophéiert, virun allem am Schiet vun der Stoa Poikilè.
Am Réimesche Räich war de Forum romanum d'Géigestéck vun der griichescher Agora.
Steipe
1430 gouf mam Bau vun deem véierstäckege Gebai als Sëtz vum Stadrot ugefaangen, an et ass eréischt gutt 50 Joer duerno (1483) fäerdeg ginn. Den haitege Bau ass eng Rekonstruktioun aus de Joren 1969/70, nodeem dat mëttelalterlecht Gebai 1944 duerch eng Bomm zerstéiert gouf. D'Gebai dat no vir steet an duerch en héijen a géien Daach opfält, gläicht engem romanesche Wunntuerm. Et huet um Rez-de-chaussée oppe spatz Bouarkaden tëscht deenen d'Skulpture vun de véier Stadpatréiner stinn: Hl. Péitrus, Hl. Helena, Hl. Jabobus, Hl. Paulus. D'Originaler stinn haut am Stadmusée Simeonstëft. Déi eenzel Stäck mat ënnerschiddleche Fënsteren a jee engem Ritter op den Ecker vum éischte Stack si kloer duerch Bordüre vunenee getrennt.
Am Keller vun der Steipe ass haut e russesche Restaurant, deen awer och déi "guttbiergerlech" däitsch Kichen zerwéiert.
Muttergottesknippchen
D'Muttergottesknippchen ass eng Plaz um Tëtelbierg zu Rolleng, op där eng Muttergottesfigur steet.
Dat Besonnescht un dëser Figur war, datt se jorelaang keng Hänn méi hat. 2009 gouf d'Figur awer restauréiert an d'Muttergottes krut nei Hänn. Gläichzäiteg gouf d'Plaz ronderëm frësch amenagéiert an zanterhier ass d'Statu och nuets beliicht. Hei gëtt, bei guddem Wieder, d'Virowendmass fir Christi Himmelfahrt mat uschléissender Liichterpressessioun gehal.
Den 22. Dezember 2007 gouf en neien Aussiichtstuerm vu 6 m Héicht an enger Trap mat 29 Träppleker op dëser Plaz, déi schonn op 356 m läit, ageweit. Vun där Plaz aus huet een eng fräi Vue op Rolleng, Rodange, Éibeng, Attem a Péiteng, also iwwer den Dräilännereck Frankräich-Belsch a Lëtzebuerg.
Cinéma de l'Attert
1947 huet de Guillaume Reisen e Kino an der Réidener Groussgaass nieft sengem Elektrikeschbuttek baue gelooss. Am Sall waren ënnenan 200 Plazen an um Balcon der 120. Samschdes war eng Virstellung a sonndes der zwou.
Deen éischte Film gouf do de 27. Mäerz 1948 gewisen. Et war dem Maurice Cloche säi Monsieur Vincent vun 1947 mam Pierre Fresnay an der Roll vum hellege Vinzenz vu Paul.
Dee leschte Film, deen am Atert-Kino gewise gouf war den 30. Juni 1979 dem John Guillermin säin Death on the Nile mam Peter Ustinov an der Roll vum belsche Privatdetektiv Hercule Poirot no engem Roman vun der Agatha Christie.
D'Gebai vum Kino steet nach; et gouf als Lager vun engem Schonggeschäft.
Aktuell sinn an dem Gebei 1 Kommerz an 2 Wunnengen dran. Vun der Kinosariichtung ass näischt méi Rescht.
Mannheim
Mannheim ass eng däitsch Industrie-, Handels- an Universitéitsstad am äussersten Nordweste vu Baden-Württemberg.
Geschicht
1929 gouf zu Mannheim en Uewen entdeckt, deen tëscht dem Joer 74 n. Chr. bis an dat fréit 2. Joerhonnert a Betrib war. En Duerf mam Numm Mannenheim dogéint ass am Joer 766 fir d'éischt an engem Dokument ernimmt ginn.
Am Zweete Weltkrich ass d'Stad duerch Loftattacke bal komplett zerstéiert ginn. 1945 ass se vun amerikaneschen Truppe besat ginn.
Geographie
Mannheim läit um Zesummefloss vum Neckar an de Rhäin an huet ëm déi 300.000 Awunner, dovun iwwer 20% Auslänner. Op der anerer Säit vum Rhäin läit hir rheinland-pfälzesch Schwësterstad Ludwigshafen. Och vun Heidelberg ass Mannheim nëmmen e puer Kilometer ewech.
Wirtschaft
Mannheim ass de Produktiounssite vun enger Rei grousser Betriber, wéi Daimler (Motoren), EvoBus (Busser), ABB (Elektrotechnik), Alstom (Energie), John Deere (Landwirtschaftsmaschinnen), Roche (Pharma-Entreprise).
Sport
Déi bekanntst Sportsclibb sinn d'Adler Mannheim (Äishockey), d'Rhein-Neckar Löwen (Handball) an de VfR Mannheim (Foussball).
Kultur a Kuckenswäertes
Bekannt kulturell Institutiounen zu Mannheim sinn den Nationaltheater Mannheim an d'Kunsthalle Mannheim. Donieft gëtt et och e grousst Schlass.
Lëscht vun de Laureate vum Nobelpräis fir Physiologie oder Medezin
Dës Lëscht vun den Nobelpräisdréier fir Physiologie oder Medezin ass en Deel vun de Referenztabellen.
Mannheim
Kultur a Kuckenswäertes
Mannheim läit op der Burgenstraße an ass d'Start- an Ziluertschaft vun der Bertha Benz Memorial Route an der Straße der Demokratie.
Perséinnlechkeeten aus Mannheim
Zu de bekannte Mannheimer zielen de Poet Friedrich Schiller, den Ingenieur Carl Benz an de Sänger Xavier Naidoo.
Pinilla del Valle
Pinilla del Valle ass den Numm vun enger Gemeng an der autonomer Gemeinschaft Madrid an der Provënz Madrid a Spuenien.
Lucien Michels (Journalist)
De Lucien Michels ass e lëtzebuergesche Journalist.
Pinilla del Valle
D'Gemeng Pinilla del Valle huet 165 Awunner (2004) op enger Fläch vu 25,83 km².
Lucien Michels (Journalist)
Hien huet vun 1978-1984 als Noriichte-Speaker bei RTL Radio Lëtzebuerg a vun 1984-1995 als Journalist a Presentateur beim Televisiounsprogramm Hei elei, kuck elei geschafft.
1996-1997 war hie Consultant bei der Chambre de commerce zu Lëtzebuerg. Zanterhier ass hien Attaché de Presse am Finanzministère, a war tëschenduerch, fir d'Lëtzebuerger EU-Conseilspresidencen 1997 an 2005, bei der Stänneger Vertriedung vu Lëtzebuerg bei der EU.
Politesch ass hien an der CSV zu Bartreng engagéiert.
Viviane Thill
D ' Viviane Thill, gebuer den 22. Januar 1962 an der Stad Lëtzebuerg, ass eng Iwwersetzerin, Filmkritikerin an Autorin vun e puer Filmbicher. Si schafft zanter 1996 am CNA.
Bei der 7. Editioun vum Lëtzebuerger Filmpräis war si an der Kategorie "Bescht Dréibuch" fir de Film Eng nei Zäit nominéiert, zesumme mam Christophe Wagner.
Commission pour le patrimoine culturel
D'Commission pour le patrimoine culturel (COPAC), iwwersat Kommissioun fir d'Kulturierwen, ass e consultatiivt Organ vun der Lëtzebuerger Regierung dat mam Gesetz vum 25. Februar 2022 an d'Liewe geruff gouf. Si ersetzt déi fréier Commission des sites et monuments nationaux déi mam Artikel 7 vum groussherzogleche Reglement vum 9. Mäerz 2002 iwwer d'Zesummesetzung, d'Organisatioun an d'Fonctionnement vun der Commission pour le patrimoine culturel ofgeschaaft gouf.
Organisatioun
D'Kommissioun besteet aus fofzéng Memberen aus dem Beräich vum Kulturierwen. Se gi vum Kulturminister fir eng Period vun dräi Joer ernannt, déi erneiert ka ginn. E Vertrieder vum Minister iwwerhëlt d'Presidence vun der Kommissioun.
Geschicht
Mam Gesetz vum 12. August 1927 iwwer d'Erhalen an de Schutz vun den nationale Landschaften a Monumenter ass d'Commission des sites et des monuments nationaux (COSIMO) an d'Liewe geruff ginn, mam Zweck fir d'Regierung an alle Froe vum Denkmalschutz ze beroden an hir Moossname virzeschloen, déi am Intressi vum Erhalen a vum Schutz vun den ëffentleche Monumenter sinn.
Dat Gesetz gouf mam Gesetz vum 18. Juli 1983 ersat an d'Kommissioun krut dunn e liicht aneren Numm: Commission des sites et monuments nationaux. Mam sougenannten Omnibus-Gesetz vum 3. Mäerz 2017 ass d'Gesetz vun 1983 modifizéiert ginn.
D'Membere vun där Kommissioun goufe vum Kulturminister fir eng Period vun dräi Joer ernannt, d'Zuel vun de Membere war net spezifiéiert. De Kulturminister oder en Delegéierten hat d'Presidence vun der Kommissioun déi sech op d'mannst eemol am Mount getraff huet.
Bannent der Kommissioun gouf et eng méi kleng Koordinatiounsgrupp déi déi sech eemol an der Woch zesummegesat huet fir déi dagdeeglech Affären oder méi kleng Dossieren ze traitéieren.
Oldenburg
Oldenburg ass eng däitsch Universitéitsstad.
Isaac Hayes
Den Isaac Lee Hayes, gebuer den 20. August 1942 zu Covington a gestuerwen den 10. August 2008 zu Memphis (Tennessee), war en amerikanesche Soul- a Funkmuseker a Schauspiller.
Hie gouf virun allem duerch de Soundtrack Theme from Shaft bekannt, aus dem Film Shaft vun 1971, woufir en e Golden Globe an en Oscar krut.
An deene leschte Jore vu sengem Liewen huet hien d'Stëmm vum Chef an der Animatiounsfilm-Serie "South Park" geschwat.
Den Hayes war en aktiven Unhänger vun der Scientology-Kierch.
Botswana
De Republik Bostwana (Setswana: Lefatshe la Botswana) ass e Land am Süde vun Afrika.
Seng Awunner heesche Batswana, an der Eenzuel Motswana.
Déizäit wéi d'Land nach e brittescht Protektorat war huet et Bechuanaland geheescht.
No senger Onofhägegkeet bannent dem Commonwealth den 30. September 1966 huet d'Land den Numm Botswana ugeholl.
De Botswana grenzt am Süden a Südosten u Südafrika, am Westen un Namibia am Norden u Sambia an am Nordosten un de Simbabwe.
Seng Haaptstad ass Gaborone.
Sproochen
D'Nationalsprooch ass Setswana. Englesch ass déi "offiziell Geschäftssprooch".
Arrondissement Saint-Jean-de-Maurienne
Den Arrondissement Saint-Jean-de-Maurienne ass eng franséisch administrativ Andeelung am Departement Savoie an der Regioun Auvergne-Rhône-Alpes.
Arrondissement Albertville
Den Arrondissement Albertville ass eng franséisch administrativ Andeelung am Departement Savoie an der Regioun Auvergne-Rhône-Alpes.
Den Haaptuert ass Albertville.
Spiller vun de klenge Länner 1997
Déi siwent Spiller vun de klenge Länner goufen 1997 an Island ausgedroen.
Sliwen
Sliwen [] (bulgaresch Сливен) ass eng Stad a Bulgarien mat 95.500 Awunner (Stand: Dezember 2005).
Lëscht vun de Schwäizer Flëss
Dës Lëscht vun de Schwäizer Flëss ass en Deel vun de Referenztabellen.
16. Abrëll
De '''16. Abrëll''' ass den 106. Dag (107. am Schaltjoer) vum Joer am Gregorianesche Kalenner.
Sechskeeserjoer
Als Sechskeeserjoer gëtt d'Joer 238 n. Chr. bezeechent. D'Evenementer vun 238 gëllen als eng vun de schwéierste Regierungskrise vun der réimescher Geschicht a weisen déi strukturell Schwächt vum Keeserräich, déi eréischt an der Spéitantiquitéit iwwerwonne konnt ginn.
An deem Joer goufe sechs Männer no- a mateneen vum Senat als réimesch Keeseren unerkannt. Dës sechs Männer waren:
De Gordian III. huet dunn ëmmerhi sechs Joer laang regéiert.
Arrondissementer am Departement Hérault
D'Departement Hérault besteet aus dräi Arrondissementer mat follgenden Haaptuertschaften: Montpellier, Béziers a Lodève.
Déi dräi Arrondissementer sinn:
Canton de Triel-sur-Seine
De Canton de Triel-sur-Seine ass eng fréier franséisch administrativ Andeelung am Arrondissement Saint-Germain-en-Laye, am Departement Yvelines an der Regioun Île-de-France.
Gare Esch-Uelzecht
D'Gare vun Esch-Uelzecht ass eng Gare op den CFL-Linnen 6a a 6f, tëscht der Gare Schëffleng, an der Gare Belval-Université, respektiv der Linn 6e an Direktioun Gare Däitsch-Oth, vun der Lëtzebuerger Eisebunn.
Bei der Gare vun Esch-Uelzecht gëtt et an der Ëmgéigend nëmme käschteflichteg Parkplazen.
Roux (Kichen)
E Roux ass eng Mëschung aus geréischtertem Miel a Fett, déi gebraucht gëtt fir Zosen oder Zoppen ze bannen.
Gare Esch-Uelzecht
Gebaier
D'Hal vum Gebai, déi ëm 1959 gebaut gi war (Architekt: Jean Prouvé), gouf am November-Dezember 2014 ofgerappt a gouf duerch en neit Gebai, an deem ënnenan ë. a. e klenge Supermarché amenagéiert gouf, ersat. Dat neit Gebai huet iwwer der Agankshal mat der Salle d'attente, am Géigesaz zum alen, fënnef Stäck, déi un d'Steierverwaltung verlount ginn.
Roux (Kichen)
Fir e Roux ze preparéieren gëtt Botter oder anert Fett an enger Kasseroll oder Pan ausgelooss an no an no mat Miel gebroden. Roux ass en Deel vu verschiddenen Zosen an der traditioneller Kichen.
Gare Esch-Uelzecht
Gebaier
Ausserdeem gouf direkt niewendrun, ier ee bei d'Passerell fir op de Gaalgebierg kënnt, eng nei Jugendherberg gebaut. Béid goufen 2017 fäerdeg.
Roux (Kichen)
De Roux ass och de Fong vu villen Eintopfen wéi den Jambalaya.
Gare Esch-Uelzecht
Gebaier
D'Haus ëstlech vun der fréierer Hal, dat déi selwecht Zäit als Appartermentshaus gebaut gouf (mat ënnenan engem Garë-Buffet), gouf an den 2000er Jore renovéiert; et ass mëttlerweil de Sekretariatssëtz vun der Groussregioun.
Busgare
Eng iwwerdaacht Bus-Gare op der lénkser Säit virum Gebai suergt dofir datt d'Passagéier kënne vun do och mam Bus (TICE (Linnen 1, 2, 3, 4, 5, 7, 12, 13, 15 a 17) an RGTR(Linnen 307, 313, 314, 319, 322 an 750) weidergeleet ginn.
Virun November 2009 war d'Bus-Gare op der rietser Säit vum Gebai.
Bremen
D'Stad Bremen ass d'Haaptstad vum däitsche Bundesland Fräi Hansestad Bremen. Zu deem klenge Land gehéiert nach Bremerhaven dat 60 km méi wäit am Norde läit. Bremen ass déi zéngtgréisst Stad an Däitschland. Si gehéiert zur europäescher Metropolregioun Bremen/Oldenburg.
Lëscht vun den Hondsrassen
Dës Lëscht vun den Hondsrassen ass en Deel vun de Referenztabellen.
Hei fënnt ee virun allem déi geleefegst Rassennimm. Eng Rass kann duerchaus och e puermol an dëser Lëscht opdauchen, wa s'e puer Nimm oder Schreifweisen huet.
Erklärung: "Rass" (a/b/c) (B), z. B.: "Däitsche Schéiferhond" (1/1/166) (B) Nomenklatur FCI: a = Grupp / b = Sektioun / c = Nummer / (B) = Beschreiwung mat Bild. Opschlësselung vun den FCI-Zuelecoden um Enn vun der Säit Weiderleedunge si kursiv gekennzeechent; Méideitegkeete beim Numm mat (*)
Opschlësselung vun den FCI-Zuelecoden
Gruppen:
Um Spaweck
Listă de rase de câini Породы собак
Bonne note
Eng Bonne note ass an der Schoulpedagogik eng Käertchen, déi als Belounung geduecht ass, an déi de Schüler soll motivéiere méi oder besser ze léieren. Meeschtens mussen d'Kanner eng gewëssen Zuel dovun hunn, fir dann eng "richteg" Belounung ze kréien.
Bonne-notë sinn an de lëtzebuergesche Spill- a Primärschoule bis haut vereenzelt ze fannen. Besonnesch de Reliounsunterrecht huet mat Bonne-notë geschafft, fir d'Kanner ze belounen.
Arrondissement Chambéry
Den Arrondissement Chambéry ass eng franséisch administrativ Andeelung am Departement Savoie an der Regioun Auvergne-Rhône-Alpes.
Den Haaptuert ass Chambéry.
Jaga Antony
D'Jaga Antony, eigentlech Jadwiga Antony, gebuer 1944 zu Lëtzebuerg ass eng Danzpedagogin.
Si huet bei hirer Mamm Stenia Zapalowska zu Lëtzebuerg Ballet geléiert, a goung dunn op London op d'Royal Academy of Dance. Do huet si bei renomméierten Danz-Léierinnen, zum Beispill d'Tamara Karsavina an Irina Baranova, déi héchst Prüfunge mat Erfolleg ofgeluecht a gouf och selwer zur Danzpedagogin ausgebilt. 1965 krut si den Advanced 2 (ARAD) an hiren Teaching Diploma als Licentiate of the Royal Academy of Dance (LRAD).
1978 gouf si Examinatrice fir d'"Grades"-Prüfungen, an 1984 och fir déi méi professionell "Major Examinations".
D'Jaga Antony huet sech awer net just op de Ballet beschränkt: si ass och Member vun der Imperial Society of Teachers of Dancing (ISTD) fir Gesellschafts-Danz a Latäinamerikaneschen Danz. An deem Beräich huet si de Licentiate (LISTD), grad wéi si och am Ballet den Advanced an den Teaching Certificate vun der ISTD huet.
Zu Lëtzebuerg, wou si mam Jean Octave bestuet ass, huet si 1966 d'Danzschoul vun hirer Mamm iwwerholl. D'Stenia Zapalowska hat d'Method vun der Royal Academy of Dance 1961 zu Lëtzebuerg agefouert, an duerch hir Duechter gouf dës Method am Land fest etabléiert. Um Ufank si d'Ballet- an d'Gesellschafts-Danzcourse parallel gelaf, mat groussem Premier Bal am deemolegen Neien Theater (haut Grand théâtre), mä no enger Zäitchen huet d'Jaga Antony sech ëmmer méi op de Ballet spezialiséiert. Hir eelst Duechter, d'Peggy Octave, huet dunn d'Danzschoul an der Stad Lëtzebuerg iwwerholl, an d'Jaga Antony ass mat hirer Ballet-Schoul op den Cents geplënnert. Hir zweet Duechter Sandy Octave hat hir dee Moment am Ballet-, Jazz- a Claquette Beräich gehollef z'enseignéieren. Haut leet hir fréier Schülerin Solveig Ras hir Schoul.
Eng ganz Rei vun hire Schüler enseignéieren haut selwer d'Danzen, zu Lëtzebuerg an am Ausland, oder hunn et als Dänzer an eng Ballet-Kompanie gepackt.
Si ass vill an Europa an och soss an der Welt ënnerwee, fir bei de Schoule vun der Royal Academy of Dance Examen ofzehuelen. Si ass als Gaascht-Léierin am Ausland bekannt a gefrot, gëtt dacks Course bei internationalen Danz-Deeg a "Summer Schools", an dacks komme spéider Léierinnen oder fortgeschratt Schüler bei si, fir virun enger wichteger Prüfung nach de leschte Schlëff ze kréien.
Pedestal
Eng duerch Pressloft ausbalancéiert Hiefsail am Pedestal erlaabt et dem Kameramann ouni Gestuckels d'Kamera "mam klenge Fanger" ze hiewen. Kugelgelagert Rieder mat Pneuen aus spezielle Gummimëschunge maache manner Lafgeräischer, sou datt de Mann hanner der Kamera sech besser op seng Aarbecht konzentréiere kann.
Sokkel (beeld)
Canton de Sartrouville
De Canton de Sartrouville ass eng franséisch administrativ Andeelung am Arrondissement Saint-Germain-en-Laye, am Departement Yvelines an der Regioun Île-de-France.
Camelopardalis (Stärebild)
Beschreiwung
Tëscht de markante Stärebiller Ursa Major a Cassiopeia souwéi déi hell Stären Polaris (am Grousse Bier) an de Capella (am Auriga) ass eng grouss Fläch, déi keng offälleg Stären huet. An dësem Gebitt läit Giraff, déi nëmmen aus Stäre vun der véierter, fënnefter oder sechster Gréissteklass zesummegesat ass. Den hellste Stär, β Camelopardalis, huet eng visuell Magnitude vu 4,0m.
Geschicht
An der Antiquitéit goufen d'Stäre vun der Giraff zu kengem Stärebild gezielt. Eréischt den hollännesche Geléierte Petrus Plancius huet de Camelopardalis am Joer 1613 agefouert, fir déi fräi Plaz um Himmel zouzemaachen.
Den däitschen Astronom Jacob Bartsch, en Eedem vum Johannes Kepler huet d'Stärebild a säi Planisphaerium Stellaris am Joer 1624 iwwerholl. Hien huet allerdéngs eent an der Bibel ernimmt Reitdéier dra gesinn, op deem d'Rebekka op hir Hochzäit geridden ass. Warscheinlech huet de Bartsch gemengt, datt et sech ëm e Kaméil handelt.
Stären
Den α Camelopardalis, ass mat enger visueller Magnitude vu 4,26m den drëtthellste Stär an der Giraff. Miessunge vum Satellit Hipparcos hunn eng Distanz vu 7.000 Liichtjoer erginn. Well d'Parallaxemiessunge bei wäite Stäre mat groussen Ongenauegkeete verbonne sinn, kéint d'Distanz och nëmme 4.000 Liichtjoer sinn. Bei dem Stär handelt et sech ëm ee masseräiche blo-wäissen Iwwerris.
Gjorge Ivanov
De Gjorge Ivanov (alternativ Form vum Numm: Gjorgje, alternativ Transkriptiounen: Đorge Ivanov an Djordje Ivanov, a kyrillescher Schrëft Ѓорге Иванов); gebuer den 2. Mee 1960 zu Valandovo, deemools Jugoslawien, haut Nordmazedonien, ass en nordmazedonesche Politikwëssenschaftler a Professer op der Universitéit vu Skopje.
Camelopardalis (Stärebild)
Duebelstären
Den β Camelopardalis ass en Duebelstäresystem op enger Distanz vun 1.500 Liichtjoer. Hie besteet aus engem gielen Haaptstär mat der Spektralklass G0 an engem wäiss liichtendem Begleetstär vun der Spektralklass A5. Den Haaptstär huet déi 7fach Mass an déi 32fach Liichtkraaft vun eiser Sonn.
Gjorge Ivanov
Hie gouf am Abrëll 2009 als Kandidat vun der national-konservativer Partei VMRO-DPMNE zum neie Staatspresident gewielt an den 12. Mee 2009 vereedegt.
Camelopardalis (Stärebild)
Messier- an NGC-Objeten
Den NGC 1502 ass en oppene Stärekoup op enger Distanz vu 6.800 Liichtjoer. Endeckt gouf si vum Wilhelm Herschel.
Kassel
Kassel ass eng däitsch Universitéitsstad.
Camelopardalis (Stärebild)
Messier- an NGC-Objeten
Den NGC 2403 ass eng Galaxis déi ronn 10 Mio. Liichtjoer vun eis ewech ass.
Esdanger
Esdanger ass de lëtzebuergeschen Ausdrock fir en Awunner aus der franséischer Gemeng a Stad Sedan am Departement Ardennes an der Regioun Grand Est.
Den Ausdrock gouf och gebraucht fir
Clientskaart
Clientskaarte déngen dozou, Akeef ze registréieren. Si kënnen hirem Besëtzer gewësse Virdeeler bréngen, z. B. eng Ristourne oder e Saachwert no enger bestëmmter Zuel vun Akeef oder enger bestëmter Gesamtzomm, Zougank zu bestëmmten Offeren oder Leeschtungen, asw. Deem, deen D'Kaart ausstellt, déngen dës Kaarten dozou, d'Clienten un hiert Geschäft oder hir Chaîne ze bannen, andeems deenen d'Virdeeler nëmmen zoustinn, wa se reegelméisseg dës Kaart benotzen (an deemno an hire Geschäfter akafen). Och ginn si doduerch, datt se d'Kaart an hirem Portmonni hunn, ëmmer nees un de Kaartenausstellert erënnert. Ausserdeem erméiglecht d'Clientskaart, wa se nominell ass, d'Kafcomportementer vun de Clienten ze registréieren a sou Clientsprofiler opzestellen, déi dann nees z. B. am Direktmarketing benotzt kënne ginn.
An den USA hu geschate 70% vun de Stéit eng Clientskaart vun engem Supermarché, an Holland souguer méi wéi 80%.
Steenem
Steenem ass eng Uertschaft an der Gemeng Rouspert-Mompech.
Geographie
Steenem läit un der Sauer tëscht Iechternach a Rouspert. Den Duerfkär lait op zirka 160 Héichtemeter iwwer dem Mieresspigel.
Geschicht
An den Jore 694/695 bis 704 huet d'Irmina vun Oeren dem Willibrord d'Villa Steinheim (= Staneheim) un der Sauer geschenkt. Sou huet Steenem eng laang Zäit zur Iechternacher Abtei gehéiert.
Tëtelbierg
Den Tëtelbierg ass eng Kopp am Südweste vu Lëtzebuerg, an der Gemeng Péiteng, op der Grenz mat der Gemeng Déifferdeng.
Et ass den nordwestlechsten Ausleefer vun der Minettscuesta, dee ganz op Lëtzebuerger Terrain läit. Am Nordosten dovu läit de Prënzebierg, den absolut nërdlechsten Ausleefer vum Minettsplateau zu Lëtzebuerg.